Tobol

Tobol (russisk: Тобол, kasakhisk: Тобыл – Tobyl) er ei elv i Kasakhstan og Russland. Den er ei venstre sideelv til Irtysj. Tobol er 1591 kilometer lang og har et nedbørfelt på .

 Elveløp 
Elva har sine kilder i grenseområdene mellom Kasakhstan og Orenburg oblast i Russland, i de østligste utløpene av Uralfjellene. Elva danner her grensen mellom de to landene over en strekning på 50 km. Den renner så mot nordøst over Turgajplatået. Etter å ha passert sju demninger og rundt 320 kilometer når Tobol det Vestsibirske lavland nær byen Rudnyj. Den renner gjennom den kasakhiske Kostanaj oblast, og inn i Russland etter igjen å ha dannet en 50 kilometer grensestrekning mellom landene. På sin vei gjennom de russiske oblastene Kurgan og Tjumen mottar Tobol flere store sideelver fra Uralfjellene i nordvest. Ved Tobolsk munner den ut i Irtysj-floden.

De nedre delene av elva fryser over rundt månedsskiftet oktober/november, mens de øvre og sørligere delene fryser i løpet av november. Elva er islagt til slutten av april eller tidlig i mai. Tobol er farbar for båter på de nederste 437 kilometer fra munningen.

 Historie 
Tobol var en av de fire viktige elvene i Sibir-khanatet.  I 1428 ble khanen drept i kamp mot styrkene til Abu'l-Khayr Khan i slaget ved Tobol.Forsyth, James (1992) A History of the Peoples of Siberia: Russia's North Asian Colony, 1581-1990 Cambridge University Press, Cambridge, Storbritannia, s.25, ISBN 0-521-47771-9  

 Største sideelver 
Tobols største sideelver er (alle fra venstre, unntatt Ubagan):
 Tavda
 Pelym
 Sosva
 Lozva
 Tura
 Pysjma
 Nitsa
 Tagil
 Iset
 Miass
 Tetsja
 Ubagan
 Uj
 Ajat

 Byer ved Tobol 
Lisakovsk
Rudnyj
Kostanaj
Kurgan
Jalutorovsk
Jarkovo
Tobolsk

 Referanser 

Kategori:Elver i Kasakhstan
Kategori:Elver i Kurgan oblast
Kategori:Elver i Tjumen oblast
Kategori:Obs vassdragsområde